Afgørelse truffet af Det Blandede EØS-udvalg

nr. 97/1999

af 16. juli 1999

om ændring af bilag XVIII (sundhed og sikkerhed på arbejdspladsen, arbejdsret og ligebehandling af mænd og kvinder) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XVIII til aftalen blev ændret ved afgørelse nr. 57/1999 truffet af Det Blandede EØS-udvalg den 30. april 1999(1).

(2) Rådets direktiv 98/24/EF af 7. april 1998 om beskyttelse af arbejdstagernes sikkerhed og sundhed under arbejdet mod risici i forbindelse med kemiske agenser (fjortende særdirektiv i henhold til direktiv 89/391/EØF, artikel 16, stk. 1)(2) bør indarbejdes i aftalen.

(3) Direktiv 98/24/EF ændrer Rådets direktiv 83/477/EØF af 19. september 1983 om beskyttelse af arbejdstagere mod farerne ved under arbejdet at være udsat for asbest (andet særdirektiv i henhold til artikel 8 i direktiv 80/1107/EØF)(3) og Rådets direktiv 86/188/EØF af 12. maj 1986 om beskyttelse af arbejdstagere mod risici ved at være udsat for støj under arbejdet(4).

(4) Direktiv 98/24/EF ophæver, pr. 5. maj 2001, Rådets direktiv 80/1107/EØF af 27. november 1980 om beskyttelse af arbejdstagere mod farerne ved at være udsat for kemiske, fysiske og biologiske agenser under arbejdet(5), Rådets direktiv 82/605/EØF af 28. juli 1982 om beskyttelse af arbejdstagere mod farerne ved under arbejdet at være udsat for metallisk bly og dettes ionforbindelser (første særdirektiv i henhold til artikel 8 i direktiv 80/1107/EØF)(6) og Rådets direktiv 88/364/EØF af 9. juni 1988 om beskyttelse af arbejdstagere ved forbud mod bestemte agenser og/eller arbejdsaktiviteter (fjerde særdirektiv i henhold til artikel 8 i direktiv 80/1107/EØF)(7), der er indarbejdet i aftalen og derfor udgår af aftalen med virkning fra samme dato -

TRUFFET FØLGENDE AFGØRELSE:

Artikel 1

Bilag XVIII til aftalen ændres således:

1. Følgende punkt indsættes efter punkt 16g (Rådets direktiv 93/103/EF): "16h. 398 L 0024: Rådets direktiv 98/24/EF af 7. april 1998 om beskyttelse af arbejdstagernes sikkerhed og sundhed under arbejdet mod risici i forbindelse med kemiske agenser (fjortende særdirektiv i henhold til direktiv 89/391/EØF, artikel 16, stk. 1) (EFT L 131 af 5.5.1998, s. 11)."

2. Følgende led indsættes i punkt 5 (Rådets direktiv 83/477/EØF): "- 398 L 0024: Rådets direktiv 98/24/EF af 7. april 1998 (EFT L 131 af 5.5.1998, s. 11)."

3. Følgende indsættes i punkt 6 (Rådets direktiv 86/188/EØF): ", ændret ved:

- 398 L 0024: Rådets direktiv 98/24/EF af 7. april 1998 (EFT L 131 af 5.5.1998, s. 11)."

Artikel 2

Punkt 3 (Rådets direktiv 80/1107/EØF), 4 (Rådets direktiv 82/605/EØF) og 7 (Rådets direktiv 88/364/EØF) i bilag XVIII til aftalen udgår med virkning fra den 5. maj 2001.

Artikel 3

Teksterne til direktiv 98/24/EF på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 4

Denne afgørelse træder i kraft den 17. juli 1999, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1.

Artikel 5

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 16. juli 1999.

På Det Blandede EØS-udvalgs vegne

N. v. Liechtenstein

Formand

(1) EFT L 284 af 9.11.2000.

(2) EFT L 131 af 5.5.1998, s. 11.

(3) EFT L 263 af 24.9.1983, s. 25.

(4) EFT L 137 af 24.5.1986, s. 28.

(5) EFT L 327 af 3.12.1980, s. 8.

(6) EFT L 247 af 23.8.1982, s. 12.

(7) EFT L 179 af 9.7.1988, s. 44.